Er det tilstrækkeligt, at min persondatapolitik ligger i footeren (bunden af hjemmesiden)?
Du må gerne have din persondatapolitik liggende i bunden af din hjemmeside.
Du skal dog gøre noget aktivt for at give kunder og/eller ansatte den information, som fremgår af din persondatapolitik. Det kan du f.eks. gøre ved at have et direkte link til persondatapolitikken alle de steder, hvor dine kunder/ansatte kan afgive oplysninger til dig. Det kan være, i forbindelse med udfyldelse af formularer på din hjemmeside, f.eks. når de tilmelder sig dit nyhedsbrev eller i forbindelse med online køb. Det vil også være oplagt at indsætte linket til din persondatapolitik i din e-mailsignatur.
Læs mere om, hvad en persondatapolitik er, og hvordan du laver den i trin 4: Oplys om at du behandler personoplysninger
Find endnu mere vejledning her